154 
en Udstrækning af 5 x 5!/2 M. Først fjærnedes Lyngskjolden i en 
Dybde af 0,12—0,15 M. Derefter afgravedes først Højningen alene, 
sidenefter det hele Felt med tynde vandrette Snit, gennemgaaende 
I—2 Cm. dybe, saaledes at der stadig fremkom jævne, til Iagt- 
tagelse vel egnede, vandrette Snitflader. 
Lyngskjolden var let at gennemskære, og der fandtes over 
hele Højningens Flade ingen Aldannelse. Strax efter at Skjolden 
var fjernet, blev det kendeligt, at Fylden i' Højningen ikke laa i 
oprindeligt Leje. Meget nær efter Længde-Midtlinien delte den 
sig i to uensartede Dele, der mødtes i en temmelig regelmæssig 
lige Grænse. Mod Ø. (<< Ø.N. Ø.) laa et fint, hvidgraat og væsentlig 
stenfrit Sand, der uden al Tvivl maatte erkendes at være Blysand, 
dog med iblandet, ganske lys Sandmuld. Mod V. (= V. S. V.) var 
der ligeledes Sand, men af rødgul Farve. "Det var i det hele 
ensartet, dog laa der 1—2 M. fra Sydenden en Klump rødgult, 
leret Fyld, ca. ”/3 M. i Tv., 0,20—0,25 M. dyb, der opfattedes som 
Vidnesbyrd om, åt Jorden maatte være blandet. I denne rødgule 
Fyld laa enkelte Smaasten. I Blysandet laa af og til, især midt 
nede, smaa Pletter af Trækul. 
Forholdet mellem de 2 Arter af Fyld bevarede sig til Højde 
med Jordfladen udenom og endnu en Snes Cm. dybere. Herefter 
fremkom under Højningen ensartet, gulgraat eller let rødligt Sand, 
øverst lidt haardt, men snart efter i tilsyneladende uforandret, urørt 
geologisk Leje. Kun tæt øst for den gamle Skillelinie, altsaa under 
Blysandet, var der en smal, ret regelmæssig, aflang Fordybning, 
ca. 1,90 M. lang, 0,45—0,50 M. bred og, som det viste 'sig, 0,20 M. 
dyb, med ujævne Sider og Bund; i Kanten mod V. saas mørkere 
Sand. Det laa under de foreliggende Forhold nær at tænke sig, 
at dette kunde være en Grav, særlig da der skimtedes graalige 
Omrids, nogle Toner mørkere end Blysandet. Heri laa ogsaa sorte, 
opløste, let sværtende' Partikler, der ikke var Trækul. De dannede 
intet sammenhængende Billede, men det kunde dog ikke absolut 
benægtes, at der her kunde foreligge en Grav, hvis Forhold paa 
… Grund af det ringe Jorddække var stærkt forviskede. 
